钦定古今图书集成/理学汇编/文学典/第096卷 > 郑文康
## 钦定古今图书集成/理学汇编/文学典/第096卷 > 郑文康

按“《列朝诗集》，文康字时乂。先世自开封徙昆山。长身
伟躯，目眈眈，光射人，尚友古人，气盖一世。登正统戊
辰进士，见者咸以公辅期之。观政大理寺，未久移疾
归。父母继丧，宿疾加剧，遂不复仕。家居枕籍经史，虽
病不少休。好为诗文，指物操觚，顷刻数千百言。槁成
辄为人持去，或为编类成，见即火之。其存者有《平桥
集》”十八卷，多记载时事，有益劝惩，而文尤简质，有法
度。

按《吴中往哲记》：“进士郑公文康，昆山人。生有疾，第后
不受职，归卧山林。其文郁茂有气，官虽不达，清望耸
然。”